Direktiva Komisije 2003/3/ES

z dne 6. januarja 2003

v zvezi z omejitvami pri trženju in uporabi "modrega barvila" (dvanajsta prilagoditev tehničnemu napredku Direktive Sveta 76/769/EGS)

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 76/769/EGS z dne 27. julija 1976 o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov [1], kakor je nazadnje spremenjena z Direktivo Komisije 2003/2/ES z dne 6. januarja 2003 v zvezi z omejitvami pri trženju in uporabi arzena (deseta prilagoditev tehničnemu napredku Direktive Sveta 76/769/EGS [2], in zlasti člena 2(a) Direktive, uvedene z Direktivo Sveta 89/678/EGS [3],

ob upoštevanju naslednjega:

(1) Po Direktivi 76/769/EGS, kakor je spremenjena z Direktivo 2002/61/ES Evropskega parlamenta in Sveta [4], se azo barvila ne smejo uporabljati za nekatere tekstilne in usnjene izdelke; tekstilni in usnjeni izdelki se tudi ne smejo dajati v promet, če niso v skladu z zahtevami navedene direktive.

(2) Tveganje za zdravje ljudi in okolje, ki ga predstavlja "modro barvilo indeksna št. 611–070–00–2", je bilo ocenjeno na podlagi Direktive Komisije 93/67/EGS z dne 20. julija 1993 o določitvi načel za ocenjevanje tveganja za človeka in okolje v zvezi s snovmi, prijavljenimi v skladu z Direktivo Sveta 67/548/EGS [5]; ocena tveganja je ugotovila, da je treba zmanjšati tveganje, ki ga za okolje predstavlja modro barvilo, ker ima visoko vodno strupenost, ni lahko razgradljivo in se spušča v okolje prek odpadne vode.

(3) Da bi zaščitili okolje, je treba prepovedati dajanje modrega barvila v promet in njegovo uporabo pri barvanju tekstilnih in usnjenih izdelkov. Modro barvilo pa bi bilo treba dodati k snovem, ki so uvrščene na seznam v Prilogi I k Direktivi 76/769/EGS.

(4) Omejitve pri dajanju v promet in uporabi modrega barvila, določene s to direktivo, upoštevajo zdajšnje stanje spoznanja in postopkov o ustreznih drugih možnostih.

(5) To direktivo je treba uporabljati brez vpliva na zakonodajo Skupnosti, ki določa minimalne zahteve za varstvo delavcev, zlasti Direktivo Sveta 89/391/EGS z dne 12. junija 1989 o uvedbi ukrepov za spodbujanje izboljšav za varnost in zdravje delavcev pri delu [6] in Direktivo Sveta 90/394/EGS z dne 28. junija 1990 o varstvu delavcev pred tveganji zaradi izpostavljenosti rakotvornim snovem pri delu (šesta posebna direktiva v skladu s členom 16(1) Direktive 89/391/EGS) [7], kakor je nazadnje spremenjena z Direktivo 1999/38/ES [8].

(6) Ukrepi, predvideni s to direktivo, so v skladu z mnenjem Odbora za prilagajanje tehničnemu napredku direktiv o odstranjevanju tehničnih ovir pri dajanju nevarnih snovi in pripravkov v promet –

SPREJELA NASLEDNJO DIREKTIVO:

Člen 1

Priloga I k Direktivi 76/769/EGS se prilagodi tehničnemu napredku, kakor je določeno v Prilogi k tej direktivi.

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 2003. O tem takoj obvestijo Komisijo. Te določbe uporabljajo od 30. junija 2004.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati dvajseti dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 6. januarja 2003

Za Komisijo

Erkki Liikanen

Član Komisije

[1] UL L 262, 27.9.1976, str. 201.

[2] UL L 4, 9.1.2003, str. 9.

[3] UL L 398, 30.12.1989, str. 24.

[4] UL L 243, 11.9.2002, str. 15.

[5] UL L 227, 8.9.1993, str. 9.

[6] UL L 183, 29.6.1989, str. 1.

[7] UL L 196, 26.7.1990, str. 1.

[8] UL L 138, 1.6.1999, str. 66.

--------------------------------------------------

PRILOGA

— Točka 43 v Prilogi I k Direktivi 76/769/EGS se nadomesti z naslednjim:

"43. Azo barvila | 1.Azo barvila, ki z redukcijsko cepitvijo ene ali več azo skupin lahko sproščajo enega ali več aromatskih aminov, uvrščenih na seznam v Dodatku, v zaznavnih koncentracijah, to je nad 30 ppm v končnih izdelkih ali v barvanih delih teh izdelkov, se po preskusni metodi, pripravljeni v skladu s členom 2(a) te direktive ne smejo uporabljati za tekstilne in usnjene izdelke, ki lahko prihajajo v neposreden ali daljši stik s človekovo kožo ali ustno odprtino, kakor so:oblačila, posteljnina, brisače, lasni vložki, lasulje, klobuki, pleničke in drugi higienski artikli, spalne vreče,obutev, rokavice, paščki za zapestne ure, torbice, denarnice/listnice, aktovke, prevleke za sedeže, denarnice, ki se nosijo okrog vratu,tekstilne ali usnjene igrače in igrače, ki vsebujejo tekstilna in usnjena oblačila,preje in blago, predvideno, da jih bo uporabljal končni kupec.2.Tekstilni in usnjeni izdelki, navedeni v točki 1 zgoraj, se ne smejo dajati v promet, če niso v skladu z zahtevami, določenimi v navedeni točki.Z odstopanjem se do 1. januarja 2005 ta določba ne uporablja za tekstilne izdelke iz recikliranih vlaken, če se amini sproščajo zaradi predhodnega barvanja teh vlaken in če se amini, uvrščeni na seznam, sproščajo v koncentracijah pod 70 ppm.3.Azo barvil, vključenih v "Seznam azo barvil", ki so dodana Dodatku, se ne sme dajati v promet ali uporabljati za barvanje tekstilnih in usnjenih izdelkov, kot snovi ali sestavine pripravkov v koncentracijah, višjih od 0,1 masnega %.4.Najpozneje 11. septembra 2005 bo Komisija ponovno pregledala določbe o azo barvilih, z vidika novih znanstvenih spoznanj." |

— Dodatku se doda naslednja točka :

"Točka 43 Azo barvila

Seznam aromatskih aminov

| Številka CAS | Indeksna številka | Številka ES | Snovi |

1 | 92–67–1 | 612–072–00–6 | 202–177–1 | bifenil-4-ilamin 4-aminobifenil ksenilamin |

2 | 92–87–5 | 612–042–00–2 | 202–199–1 | benzidin |

3 | 95–69–2 | | 202–441–6 | 4-kloro-o-toluidin |

4 | 91–59–8 | 612–022–00–3 | 202–080–4 | 2-naftilamin |

5 | 97–56–3 | 611–006–00–3 | 202–591–2 | o-aminoazotoluen 4-amino-2', 3-dimetilazobenzen 4-o-tolilazo-o-toluidin |

6 | 99–55–8 | | 202–765–8 | 5-nitro-o-toluidin |

7 | 106–47–8 | 612–137–00–9 | 203–401–0 | 4-kloranilin |

8 | 615–05–4 | | 210–406–1 | 4-metoksi-m-fenilendiamin |

9 | 101–77–9 | 612–051–00–1 | 202–974–4 | 4,4'-metilendianilin 4,4'-diaminodifenilmetan |

10 | 91–94–1 | 612–068–00–4 | 202–109–0 | 3,3'-diklorobenzidin 3,3'-diklorobifenil-4,4'-ilendiamin |

11 | 119–90–4 | 612–036–00-X | 204–355–4 | 3,3'-dimetoksibenzidin o-dianizidin |

12 | 119–93–7 | 612–041–00–7 | 204–358–0 | 3,3'-dimetilbenzidin 4,4'-bi-o-toluidin |

13 | 838–88–0 | 612–085–00–7 | 212–658–8 | 4,4'-metilendi-o-toluidin |

14 | 120–71–8 | | 204–419–1 | 6-metoksi-m-toluidin p-krezidin |

15 | 101–14–4 | 612–078–00–9 | 202–918–9 | 4,4'-metilen-bis-(2-kloro-anilin) 2,2'-dikloro-4,4'-metilen-dianilin |

16 | 101–80–4 | | 202–977–0 | 4,4'-oksidianilin |

17 | 139–65–1 | | 205–370–9 | 4,4'-tiodianilin |

18 | 95–53–4 | 612–091–00-X | 202-429-0 | o-toluidin 2-aminotoluen |

19 | 95–80–7 | 612–099–00–3 | 202–453–1 | 4-metil-m-fenilendiamin |

20 | 137–17–7 | | 205–282–0 | 2,4,5-trimetilanilin |

21 | 90–04–0 | 612–035–00–4 | 201–963–1 | o-anizidin 2-metoksianilin |

22 | 60–09–3 | 611–008–00–4 | 200–453–6 | 4-amino azobenzene |

Seznam azo barvil

| Številka CAS | Indeksna številka | Številka ES | Snovi |

1 | Nerazporejeno Sestavina 1: Št. CAS: 118685–33–9C39H23ClCrN7O12S.2NaSestavina 2: C46H30CrN10O20S2.3Na | 611–070–00–2 | 405–665–4 | Zmes: dinatrijevega(6-(4-anizidino)-3-sulfonato-2-(3,5-dinitro-2-oksidofenilazo)-1-naftolato)(1-(5-kloro-2-oksidofenilazo)-2-naftolato)kromata(1-); trinatrijevega bis(6-(4-anizidino)-3-sulfonato-2-(3,5-dinitro-2-oksidofenilazo)-1-naftolato)kromata(1-)" |

--------------------------------------------------